Finn Amundsen
Store norske leksikon,Samfunn,Medier,TV og radio,TV- og radiopersoner
Finn Amundsen var en norsk sportsjournalist, fotballspiller og idrettsdommer, med tilnavnet Niff, regnet som en pioner når det gjelder idrettsreportasjer, særlig kjent for sine skøytereportasjer.
Journalistkarriere Allerede som 23-åring ble Finn Amundsen medarbeider i Idrætsliv, datidens viktigste idrettsavis. Her ble han senere redaktør til bladet ble slått sammen med Sportsmanden i 1932.Etter å ha vært redaktør i Sportsmanden en kort tid, ble han sportsredaktør i Morgenbladet, noe han var til sin død. Idrettsmann og kommentator Som aktiv idrettsmann spilte Amundsen fotball på Lyns B-lag og senere på klubben oldboyslag. Han var også forbundsdommer i fotball og hopp.Men det var som radiokommentator og banespeaker han ble kjent for det store publikum, her var han skoledannende. Legendarisk er den spenningen som oppsto foran radioapparatene når han med lav stemme sa: «Klar med klokker!». Det kan med god rett hevdes at han kanskje var den enkeltperson som hadde størst betydning for utbredelsen av skøyteinteressen i Norge i mellomkrigstiden.Amundsen skrev en rekke idrettsbøker. Utgivelser Store fredelige slag, 1941  Husker du?, 1945  Mesterskap og rekorder, 1948  Oslo skøyteklubb gjennom 50 år 1898–1948, 1948  Skøyteboken. Radiolytternes håndbok, 1948  Norsk idrett siden frigjøringen, Trondheim 1949  Stjerner på bølgelengde. En illustrert skøytekavalkade, 1954 Les mer i Store norske leksikon Finn Amundsen i Norsk biografisk leksikon